රත්නපුර-ඇඹිලිපිටිය මාර්ගයේ කොළඹ බලා ධාවනය වෙමින් තිබූ පෞද්ගලික බස් රථයක් හා ලංගම බස් රථයක් එකිනෙකට තරඟකාරීව ගමන් කිරීමේදී ඇතිවූ අනතුරකින් බස් මඟීන් 20 තුවාල ලබා අද උදෑසන රත්නපුර මහ රෝහලට ඇතුළත් කර තිබේ.අනතුරට ලක් වූ බස්රථ දෙකම කොළඹ බලා ධාවනය වෙමින් තිබූ අතර ඒ අතුරින් ලංගම බස්රථය ගොඩකවෙල බිබිලේගමින් ගමන් ආරම්භ කළ ගොඩකවෙල ඩිපෝවට අයත් එකකි.අනිත් පෞද්ගලික බස්රථය සූරියවැවෙන් ගමන් ආරම්භ කළ එකකි.රත්නපුරට ආසන්න තිරිවාන කැටිය ප්‍රදේශයේදී පෞද්ගලික බස් රථය ලංගම බසයේ ගැටී පාරෙන් ඉවතට පැන කුඹුරකට වැටී තිබේ.අනතුරින් තුවාල ලැබූ බස් රථ දෙකෙහි ගමන් ගත් මගීන් 20 දෙනෙකු රත්නපුර මහ රෝහලට ඇතුල් කර ඇති බවත් ඒ අනතුරින් තුවාල ලැබූ 16 දෙනෙකු පිරිමි වන අතර 04 දෙනෙකු කාන්තාවන් වන බවත් රත්නපුර රෝහල් ප්‍රකාශකයෙකු පැවසීය.සිද්ධිය සම්බන්ධයෙන් රත්නපුර මූලස්ථාන පොලීසියේ රථවාහන අංශය මඟින් පරීක්ෂණ සිදු කරති..